информация

**за работата на НЧ „Просвета-1928”с.Риш,община Смядово през 2019 г.**

През 2019 година работата на читалището беше насочена в следните направления:

**1.Библиотечна дейност**

-обмен на книги,поддръжка и обогатяване на книжния фонд

-социална и образователна дейност

-достъп до информация и информационни технологии по проект”Глобални библиотеки”

**2.Организиране на културни събития в селото**

**3.Запазване на местните традиции и обичаи,местния фолклор с дейността на групата за автентичен фолклор и поддържане и обогатяване на етнографската сбирка на читалището**.

Читалището разполага с библиотека с богат книжен фонд. Библиотеката разполага през 2019 г. с 11873 бр. книги.През изминалата година библиотеката е посетена от 620 бр. посетители.Заетата за дома литература е 429 броя.Набавените нови книги са 147 бр.а отчислените 56 бр.През 2019 год. се увеличи броя на читателите като най-много се търси детска художествена литература.В читалня се ползват най-много компютрите.Има постоянни читатели и на вестниците,които абонираме.

Работата по „Глобални библиотеки” е основно извършване услуги на населението,базирани на ИКТ- заетост,образование,култура, общество и др.

Най –много читалището се посещава от ученици от ОУ с.Риш за които организираме занимателни мероприятия,игри, лекции,конкурси и др.

Най-много са лекциите с учениците за безопасен интернет,борба с тютюнопушене и употреба на наркотици,опазване на природната среда и др.С възрастните най-много са лекциите на здравни теми и предпазване от телефонни и други измами.

Конкурсите,които организирахме с учениците бяха:

-„Най красива картичка за празника на мама”,посветен на Международния ден на жените-8 март.

-„Най-красива ръчно изработена мартеница”-по случай посрещането на Баба Марта

-„Аз обичам животните”-посветен на Международния ден за защита на животните

-„Читател на годината”- читателя с най-много прочетени книги през годината

На всички участници в конкурсите бяха осигурени награди.

С децата от Детската градина също провеждаме много съвместни мероприятия. Заедно посрещнахме Баба Марта и Дядо Коледа и други празници.

По случай бележити дати от нашата история и годишнини на бележити писатели,артисти,музиканти във фоайето на читалището подреждахме витрини със снимки,книги,статии.Организираха се и литературни четения.

В читалището има една певчески група –за автентичен фолклор „Ален божур” в която участват 13 самодейци на възраст от 30 до 82 години,като три от тях са от турски произход.

Самодейците от ПГАФ”Ален божур” пеят ,облечени с автентично местно облекло от раклите на нашите баби,което много се харесва по съборите.Групата пее песни от местния фолклор,които също много се харесват. Имаме и други народни носии но те са стари,на повече от 30 години и не са в добро състояние.През 2020 година ще закупим 15 комплекта нови женски народни носии за групата.

В читалището имаме „Музейно-етнографска сбирка”,която се поддържа добре.Всяка година организираме дарителска кампания и обогатяваме сбирката с нови експонати.

Изявите на певческата през 2019 година са:

-НФФ”С песните на Кичка Савова”с.Сладун,общ.Свиленград

-Общински пролетен песенен събор” гр.Смядово

-Събор”Родова среща”с.Александрово

-МФФ” За да остане българското”с.Климентово обл.Варна

-„Шести фестивал на гюзлемето” - с.Градище обл.Шумен

-„Фестивал на младото вино и пресния суджук”с.Кюлевча обл.Шумен

-„Коледен концерт” с.Веселиново

Стараем се да отделяме от субсидията всяка година средства за ремонти , закупуване на техника,книги и др.

Сградата на читалището,вътрешните помещения се нуждаят от още много ремонтни дейности –смяна на дограмата на първия етаж,саниране на фасадата, ,ремонт на големия салон със сцената,който е негоден за ползване,ремонт на помещението на „Музейно-етнографската сбирка”. Необходимо е и ново обзавеждане,тъй като това,което ползваме е много старо.

През месец ноември участвахме с проект във втора конкурсна сесия на Министерството на културата по Програма”Българските библиотеки-съвременни центрове за четене и информираност”.Проекта беше на стойност 1126. 35лева,като 10% бяха наши средства и 90% финансова помощ от МК.Проекта беше спечелен и вече,за читалището са закупени 117 бр.книги ,като по-голям е броя на детските книги и българска художествена литература.

През 2020 година нашата работа в читалището ще е насочена към:

-организиране на повече културни мероприятия в селото и привличане на повече хора за участие.

-издирване и разучаване на местни обичаи и песни от фолклорната група и успешно представяне на участията на групата.

-изработване на други проекти от читалището

-провеждане на повече мероприятия в библиотеката,обновяване на книжния фонд и увеличаване читателите и посетителите на библиотеката.

-продължаване на частичните ремонти в читалището и подобряване на материалната база,съобразно наличните в бюджета на читалището средства.

Всички изяви на нашето читалище ние популяризираме в нашата ФБ страница / НЧ „Просвета-1928”.Следим изявите на много други читалища,поддържаме приятелство с тях и обменяме информация.Стремим се да поддържаме читалището в добър вид и то да стане любимо място на хората от селото и да задоволява на ниво техните културни потребности.

07.01.2020 г. **Читалищен секретар:……………………………….**

с.Риш /Пенка Христова/

**О Т Ч Е Т**

**за финансовото състояние на НЧ”Просвета-1928” с.Риш,общ.Смядаво,обл.Шумен за 2019год.**

**П Р И Х О Д И**

1.Остатък от 2018 год. 282.32 лв.

2.Субсидия Община Смядово 23 725.00 лв.

3.Възстановена сума за превоз 150.00 лв.

4.Фин. подкрепа Мин.на културата 1013.71 лв.

/по проект ББ СЦЧИ-втора сесия/

5.Членски внос 82.00 лв.

……………………………………………………………………………………………………………………………………………………

**Обща сума 25 253.03 лв.**

Р А З Х О Д И

1.Заплати 11080.62 лв.

2.Осигуровки 6259.20 лв.

3.Банкови такси 471.90 лв.

4.Такса интернет 379.30 лв.

5.Културни мероприятия 235.15 лв.

6.Канцеларски разходи 54.60 лв.

7.Абонамент и пощ.такси 26.64 лв.

8.Поддръжка хигиена 29.70лв.

9.Командировки 484.52 лв.

10.Външни услуги 1927.53 лв.

11.Библиотека 84.17 лв.

12.Фолклорна група 308 .80 лв.

13.Други разходи 936.40 лв.

14.Вода 2.63 лв.

15.Ел.енергия 171.33 лв.

16.Дърва 165.60 лв.

17.Закупени книги по проект 1128.75 лв.

……………………………………………………………………………………………………………………………………………………..

**Обща сума: 23 746.84 лв.**

**О С Т А Т Ъ К**

**На каса- 178.07 лв. На банкова сметка – 1328.12лв.**